
Acasă » Dezvaluiri > "Donaţiile" lui Nicușor: În 2020, un "donator" i-a dat 20.000 lei și... 


Primarul Capitalei, Nicușor Dan, anunţă că 1200 de persoane au donat pentru 
campania sa electorală. „Mulţumesc celor 1200 de persoane care au donat până în 
prezent pentru campania mea. Sprijinul vostru mă onorează (...) Am nevoie în 


zor 


continuare de susținerea voastră”, a transmis Nicușor Dan pe contul său de 


facebook. 


Nicușor Dan, care candidează ca independent la Primăria Capitalei și nu are fonduri de la un 
partid, a spus zilele trecute într-o emisiune tv că a strâns circa 180.000 de euro și ţintește 
la 450.000 de euro. 


În urmă cu un an, G4Media relata că doi dintre contributorii financiari ai campaniei 
electorale din 2020 a lui Nicușor Dan, în urma căreia acesta a devenit primar general al 
Municipiului București, au obținut, ulterior, contracte și posturi din partea Primăriei 
Generale. 


Firma unui om de afaceri care i-a donat lui Nicușor Dan 10.000 de lei a semnat, în anul 
imediat următor, contracte de peste 620.000 de lei cu Societatea de Transport București și 
Administraţia Spitalelor și Serviciilor Medicale, ambele subordonate Primăriei Generale. În 


2019 și 2020, societatea nu prinsese astfel de contracte. 


Pe de altă parte, o colaboratoare mai veche a actualului primar, care i-a împrumutat 
acestuia, pentru aceeași campanie, suma de 20.000 de lei, a devenit, după alegeri, consilier 
personal a lui Dan, apoi angajată a Primăriei și, de anul trecut, director al Administraţiei 
Parc Văcărești, altă societate subordonată Prmăriei Generale, unde are un salariu de circa 
10.000 de lei lunar net. 

